Filmen foregår i en større bygning i Amsterdam. Et voldsomt tordenvær fører til at lyset går. Når lyset kommer tilbake viser det seg at heisen i bygningen ikke fungerer helt som den skal. På mystisk vis forårsaker den flere ulykker og dødsfall. En teknikker fra heisselskapet undersøker saken, men kan ikke finne noen feil. Det viser seg at en mikroprosessor er blitt ladet med organisk materiale og dermed har heisen fått eget liv.